stanford-oval/wikipedia huggingface dataset:
Suomen molekyylilääketieteen instituutti

Suomen molekyylilääketieteen instituutti (FIMM) on kansainvälinen tutkimuslaitos, jonka toiminta keskittyy sairauksien molekyylitason mekanismien selvittämiseen genetiikan ja lääketieteellisen systeemibiologian menetelmin. Tutkimustyössä yhdistyvät korkeatasoinen tutkimus ja teknologia sekä ainutlaatuiset potilas- ja biopankkiaineistot. Tavoitteena on tutkimustiedon siirtäminen terveydenhuollon käyttöön mm. henkilökohtaista lääketiedettä edistämällä.
FIMM perustettiin vuonna 2007 Helsingin yliopiston, HUSin, Terveyden ja hyvinvoinnin laitoksen ja VTT:n yhteisenä tutkimuslaitoksena.  Vuoden 2017 alusta FIMM liittyi itsenäisenä operatiivisena yksikkönä Helsingin yliopiston uuteen Helsinki Institute of Life Science (HiLIFE) -yksikköön. FIMM sijaitsee Biomedicum Helsingissä.
FIMMin johtajana on toiminut vuodesta 2023 lähtien tilastotieteilijä ja biometrian professori Samuli Ripatti. FIMMin aikaisempia johtajia ovat olleet professori Eero Saksela (2007), professori Olli Kallioniemi (2007–2015) ja akatemiaprofessori Jaakko Kaprio (2016–2018). Vuosina 2018-2023 johtajana toimi Harvardin yliopistosta Suomeen rekrytoitu Mark Daly. Instituutin entinen johtaja professori Kallioniemi siirtyi vuonna 2015 Karoliinisen instituutin molekyylilääketieteen professoriksi ja ruotsalaisen SciLifeLab-tutkimusyhteisön johtajaksi. Vuonna 2024 Kallioniemen ilmoitettiin kuitenkin palaavan FIMMiin viisivuotisen Aivotuonti-apurahan avulla.
Aiheesta muualla

FIMMin sivusto
Terveystieto bitteinä – Digihealth on jo täällä (3/2015) (youtube.com)
The Red Shore

| The Red Shore> Tiedot |
| --- | --- |
Toiminnassa:  2004–2011
Tyylilaji:  death metal, tekninen death metal, deathcore
Kotipaikka:  Geelong, Australia
Laulukieli:  englanti
Levy-yhtiö:  Mediaskare Records   Listenable Records   Stomp Entertainment   Roadrunner Records  
Aiheesta muualla
The Red Shore MySpacessa
Infobox OKNimi-testi OK: 
The Red Shore oli vuonna 2004 perustettu australialainen Geelongista kotoisin oleva death metal -yhtye.
Jäsenet

Jason Leombruni – kitara (2004–2011)
Roman Koester – kitara (2005–2011)
Jon Green – bassokitara, taustalaulu (2008–2010)
Tim Shearman – rummut (2009–2011)
Chase Butler – laulu (2009–2011)
Jäsenet > Entiset jäsenet

Damien Morris – laulu (2004–2007, kuoli kesken kiertueen auto-onnettomuudessa)
Richard Johnson – rummut (2004–2007)
Jake Green – rummut (2007–2009)
Jamie Hope – bassokitara, taustalaulu (2004–2007), laulu (2008–2009)
Albumit

The Beloved Prosecutor (2005,  demo)
Salvaging What's Left (2006,  EP, Big Phat Adelaide/Modern Music)
Unconsecrated (2008,  Siege of Amida Records, Stomp Entertainment, Rise Records)
Lost Verses (2009,  kokoelma, Stomp Entertainment)
The Avarice of Man (2010,  Mediaskare Records, Roadrunner Records, Stomp Entertainment)
Toivo (kuunari)

| Toivo |
| --- | --- |
Tyyppi:  kuunari
Lippuvaltio:   Suomi
Kotipaikka:  Kemin pitäjä Oulu (1850 alkaen)
Omistaja:  Carl E. Junnelius
Aiemmat omistajat:  Johan Hårdh & perikunta
Rakennustelakka:  Oulun Kuivaniemi
Vesillelasku:  1833
Status:  haaksirikkoutui vuonna 1853
Tekniset tiedot
Uppouma:  92 t
Toivo oli suomalainen kolmimastoinen kuunari, joka katosi Oulusta lähdön jälkeen.
Alkuvaiheet

Toivo rakennettiin vuonna 1833 Kuivaniemessä. Toivo laivan nimenä on ollut hyvin yleinen. Laiva oli kolmimastoinen tasasaumainen puuparkki, jonka kantokyky oli 50 lästiä. Aluksessa ei koskaan käytetty konevoimaa. Laivaa korjattiin vuonna 1843 Oulussa. Laivan kotisatama oli aluksi Kemin pitäjässä vuosina 1838–1847, jolloin sen omisti kauppias Johan Hårdh, ja hänen perikuntansa omisti sen vuosina 1848–1849. Carl Erik Junnelius, oululainen laiva- ja tervaporvari, osti aluksen omistukseensa vuosiksi 1850–1853, jolloin sen kotipaikaksi tuli Oulu. Kapteeneina laivalla ovat olleet A. W. Ramberg (1833–1836 sekä 1837), Nils Nyström (1836), Petter Bäck (1838–1841 sekä 1842), Peher Petrell (1841–1847), Carl Junnelius (1848 sekä 1853), Sven Andersson (1848), Lars Neuman (1849), Daniel Grönmark (1849–1850), C. G. Rysselin (1850), J. J. Ömanson (1851), Johan Byström (1853) ja Jonas Neuman (1853). Toivo teki etupäässä matkoja Tukholmaan, Kööpenhaminaan, Lyypekkiin ja Pietariin. Talvisin alus oli riisuttuna.
Onnettomuus

Toivo katosi miehistöineen Oulun satamasta lähdön jälkeen 12. syyskuuta 1853. Laiva lähti satamasta etelää kohti. Onnettomuushetkellä laivassa oli kuusihenkinen miehistö ja kapteenina Jonas Neuman. Laivan kohtalo jäi selvittämättä.
T. J. Wikman

Toivo Johannes (T. J.) Wikman (1. tammikuuta 1890 Jyväskylä – 1. tammikuuta 1933 Lahti) oli yksi ensimmäisistä suomalaisista salapoliisikirjailijoista. Hän käytti myös nimimerkkiä T. J. Lahtimies.
Teoksia

Vanhan arvoituksen ratkaisu, salapoliisiromaani.  Otava 1918  (nimellä T. J. Lahtimies)
Suurmarttyyri

Suurmarttyyri on lisänimi, jonka ortodoksinen kirkko on antanut sellaiselle  kristitylle marttyyrille, jonka kokema marttyyrikuolema on ollut jollakin tapaa poikkeuksellisen julma ja kivulias.
Tunnettuja suurmarttyyreja

Suurmarttyyreja ovat olleet muiden muassa 300-luvulla elänyt suurmarttyyri Marina  (muistopäivä 17.7.), suurmarttyyri Demetrios Mirhanvuodattaja (muistopäivä 26. lokakuuta) sekä suurmarttyyri Georgios Voittaja (muistopäivä 23. huhtikuuta).
Aiheesta muualla

Pyhien arvonimiä (lisänimiä) / Ortodoksi.net (Arkistoitu – Internet Archive)
T. J. Miller

| T>  J. Miller |
| --- | --- |
 T. J. Miller vuonna 2017.
Henkilötiedot
Syntynyt: 4. kesäkuuta 1981 (ikä 43) Denver, Colorado, Yhdysvallat
Ammatti:  näyttelijä, koomikko
Näyttelijä
Aktiivisena:  2007–
Merkittävät roolit:  Cloverfield Silicon Valley Deadpool Deadpool 2
Aiheesta muualla
www.tjmillerdoesnothaveawebsite.com
IMDb 
Elonet
Todd Joseph Miller, tunnettu myös lyhenteellä T. J. Miller (s. 4. kesäkuuta 1981) on yhdysvaltalainen näyttelijä, jonka läpimurto tapahtui vuonna 2008 elokuvassa Cloverfield. Lisäksi hän on näytellyt muun muassa elokuvissa Big Hero 6, Näin koulutat lohikäärmeesi ja Näin koulutat lohikäärmeesi 2.
Televisiossa Miller on esiintynyt muun muassa Silicon Valley -televisiosarjassa, jossa hän esitti Erlich Bachmania sarjan neljän ensimmäisen tuotantokauden ajan.
Aiheesta muualla

Kuvia tai muita tiedostoja aiheesta T. J. Miller Wikimedia Commonsissa
Sympatikotonia

Sympatikotonialla tarkoitetaan sympaattisen hermoston ylivilkasta ja epävakaata toimintatilaa.
Thomas Craig

| Thomas Craig> Henkilötiedot |
| --- | --- |
Syntynyt: 4. joulukuuta 1962 Iso-Britannia
Ammatti:  näyttelijä
Puoliso:  Siobhan McKay
Näyttelijä
Merkittävät roolit:  Murdochin murhamysteerit Sydän paikallaan Coronation Street
Aiheesta muualla
IMDb
Thomas Craig (s. 4. joulukuuta 1962, Iso-Britannia) on brittiläinen näyttelijä. Craig tunnetaan parhaiten Komisario Thomas C. Brackenreidin roolista kanadalaisessa rikossarjassa Murdochin murhamysteerit (2008–), Tommy Harrisin roolista saippuasarjassa Coronation Street (2002–2005) sekä Simon Goddardin roolista draamasarjassa Sydän paikallaan (1997–2005). Hän on vieraillut useissa televisiosarjoissa kuten Casualty, EastEnders, Sydämen asialla, Holby Cityn sairaala sekä Tohtorit.
Tina Cohen-Chang

| Tina Cohen-Chang |
| --- | --- |
 Jenna Ushkowitz hahmonaan Tina Cohen-Changina Gleen livekonsertissa.
Luoja(t):  Ryan Murphy Brad Falchuk Ian Brennan
Näyttelijä(t):  Jenna Ushkowitz
Ensi- esiintyminen:  "Uuteen nousuun"
Henkilötiedot
Koko nimi:  Tina Cohen-Chang
Ammatti:  lukiolainen
Asuinpaikka:  Lima, Ohio, Yhdysvallat
Suhteet
Tutut:  Mike Chang (ex-poikaystävä)   Artie Abrams (poikaystävä)
Infobox OKVirheellinen NIMI-arvo: 
Tina Cohen-Chang on kuvitteellinen televisiohahmo yhdysvaltalaisessa sarjassa Glee, joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Jenna Ushkowitz, joka on esiintynyt sarjassa sen pilottijaksosta lähtien. Tinan hahmon kehittivät Gleen luojat Ryan Murphy, Brad Falchuk ja Ian Brennan. Hän on opiskelija William McKinley -koulussa ja yksi Uusien Tuulien nykyisistä jäsenistä.
Juoni > Ensimmäinen tuotantokausi

Gleen pilottijaksossa Tina nähdään koe-esiintymässä Glee-klubiin. Tina saa ensimmäisen soolonsa jaksossa "Paksuna", mutta vaatii lopulta, että Rachel (Lea Michele) saisi kyseisen soolon ettei hän lopettaisi kuoroa. Jaksossa "Kelailua", Tina ja Artie (Kevin McHale) jakavat heidän ensimmäisen suudelmansa, ja Tina tunnustaa ettei hänellä oikeastaan koskaan edes ollut änkytys-ongelmaansa, mutta laittoi asian esille, koska hän on ujo ja halusi välttää ihmisille puhumista. Jaksossa "Madonnan voima", Tina ja muut kuoron tytöt ilmaisevat ongelmiaan poikien kunnioituksesta heitä kohtaan. Artie myöhemmin pyytää anteeksi hänen käytöstään, ja he jakavat suudelman. Tina yrittää auttaa Artieta saavuttaa hänen unelmaansa tanssijana etsimällä tietoa keinoista, joilla hän voisi päästä pois pyörätuolistaan, ja hänen unelmastaan voisi tulla mahdollista. Jaksossa "Teatraalisuus" Tina melkein erotetaan koulusta hänen goottimaisen tyylinsä vuoksi. Tuotantokausi päättyy hänen ja muiden Uusien Tuulien häviöön alueellisissa Vocal Adrenalinelle.
Juoni > Toinen tuotantokausi

Tina palaa kesälomaltaan uuden poikaystävänsä, Mike Changin (Harry Shum Jr.), kanssa, johon hän rakastui aasialaisella leirillä. Huolimatta hänen ex-poikaystävänsä Artien pyrkimyksistä saada hänet takaisin, hän on edelleen kiinnostunut Mikesta. Kun asiat käyvät kireiksi Tinan ja Miken välillä, Tina yrittää voittaa Artien takaisin, mutta Artie kiinnostuukin Brittanysta (Heather Morris) ja antaa hänelle pakit. Kun jalkapallonpelaajat on pakotettu liittymään glee-klubiin, moni heistä lopettaa ja lopputulokseksi heidät potkitaan ulos jalkapallojoukkueesta. Tina suostuu liittymään muiden glee-tyttöjen kanssa kentälle, jotta loput joukkueesta voisivat kilpailla isossa pelissä. Uusien Tuulien tytöt alun perin suunnittelevat makaavansa kentällä kun pojat pelaavat, mutta Tina odottamattomasti nousee ylös sähläillen. Hänen yrityksensä saada touchdown menee mönkään, kun hänet taklataan ja otetaan pois pelistä.
Juoni > Kolmas tuotantokausi

Hänellä ja Mikella oli pitkäkestoisin jatkuva suhde sarjassa, ja hän paljastaa kolmannella kaudella, että hän ja Mike olivat maanneet yhdessä kesän aikana—hän kuvailee sen olleen maagista. Hän auttaa myös Mikea hänen laulamisessaan siihen pisteeseen, että hän voi voittaa Riffin osan itselleen koulun musikaalin koe-esiintymisissä. Kun Rachel saa itsensä keskeytetyksi koulusta kisojen aikaan, Tina laulaa kappaleen "ABC" kisoissa yhdessä Miken kanssa; Uudet Tuulet voittavat. Jaksossa "Ainoat laatuaan", kun Uudet Tuulet alkavat suunnitella soittolistaa lähestyviin loppukilpailuihin, Tina on turhautunut, kun Rachel laulaa jälleen suurimman osan kappaleista samaan aikaan kun hän on jumittunut taustalle, ja kävelee ulos kuorohuoneesta. Kun Rachel yrittää lahjoa hänet peruakseen sanansa, hän kertoo Rachelille, että haluaa itse kokea raikuvat suosionosoitukset. Myöhemmin Tina putoaa suihkulähteeseen ja iskee päänsä, mikä aiheuttaa hänet kokemaan vision, jossa kaikki kuoron jäsenet ovat vaihtaneet rooleja—eritoten, hän näkee itsensä Rachelina ja Rachel Tinana. "Rachel" esittää kappaleen "Because You Loved Me", ja kuoro antaa hänelle toivomansa raikuvat suosionosoitukset. Hän kiittää "Tinaa" tuestaan, ja "Tina" puolestaan antaa "Rachelille" neuvon, kuinka pelastaa hänen epäonnistunut NYADA kokeensa. Sen jälkeen, kun Tina herää takaisin todellisuuteen, hän välittää neuvon Rachelille.
Juoni > Neljäs tuotantokausi

Tina eroaa Miken kanssa ennen loppukesää, ja Mike lähtee kouluun Chicagoon. Tina haluaa olla Uusien Tuulien uusi johtaja, kuten Rachel lupasi hänelle, mutta lopulta paikka menee Blainelle (Darren Criss). Myöhemmin hän kieltäytyy koe-esiintymästä koulun Grease-musikaaliin, kun Mike palaa takaisin auttamaan kuoroa ja koreografioimaan sen, koska ei halua viettää aikaa Miken kanssa, mutta lopulta hyväksyy Janin roolin. Tina ihastuu hänen homoon ystäväänsä Blaineen. Tietämättömänä hänen tunteistaan Tina kamppailee hänen onnettoman rakkautensa kanssa ja lopulta asettuu olemaan Blainen ystävä.
Musiikkiesitykset

Gleen cover-versio Cyndi Lauperin kappaleesta "True Colors", jossa Ushkowitz lauloi Tinana, julkaistiin saataville digitaalisena latauksena, ja se oli mukana Glee: The Music, Volume 2 -albumilla. Zap2itin kirjoittaja Liz Pardue oli tyytyväinen sooloon, ja Raymund Flandez The Wall Street Journalilta ylisti kappaletta nostaen esiin Ushkowitzin "vahvan ja kristallisen äänen".
Tina ja Mike lauloivat yhdessä dueton "Sing!" toisen kauden jaksossa "Duettoja", mikä oli Aly Semigranin (MTV:ltä) ja Anthony Benignon (Daily Newsilta) suosikkikohta jaksosta. Vanity Fairin Brett Berk antoi sille neljä tähteä viidestä, korkeimman arvosanansa koko jaksosta.
Jaksossa "Tukiopetusta" Ushkowitz lauloi Amber Rileyn kanssa kappaleen "Dog Days Are Over". Hankinson sanoi, että esitys välittää "tarkan merkin korkeasta energiasta mitä rakastan eniten," ja Jen Harper Buddy TV:ltä oli samoin vaikuttunut. Entertainment Weeklyn Tim Stack antoi sille arvosanan "A" ja sanoi, että sarjan luoja Ryan Murphy "valitsi täydelliset tytöt tähän coveriin".
Jaksossa "Ihana nuoruus" Ushkowitz lauloi yhtenä päävokalisteista kappaleen "ABC". Billboardin Rae Votta korosti, miten esitys osoitti "kuinka ihana laulaja Tina on" ja BuddyTV:n toimittaja John Kubicek sanoi nauttineensa siitä "lähinnä siksi, koska Tina ansaitsee enemmän lauluaikaa". Tina laulaa kappaleen "L-O-V-E" Miken kanssa jaksossa "Rakkauden asialla", minkä The Washington Postin Jen Chaney luonnehti "söpöksi ja eläväksi", ja HuffPost TV:n Crystal Bell kutsui sitä "ehdottoman täydelliseksi". Michael Slezak TVLineltä kehui heidän "ihania ääniä" ja antoi sille arvosanan "B".
Tina esitti Rachelina kappaleen "Because You Loved Me", mikä sai myönteisiä arvioita. Molemmat Chaney ja Entertainment Weeklyn Erin Strecker totesivat, että oikea Rachel olisi esittänyt kappaleen paremmin, ja MTV:n Jyll Saskin oli enemmän suorasanaisempi: "Me rakastamme sinua Tina, mutta sinä et vain pysty laulamaan niin kovaa kuin Rachel". Ushkowitz esitti myös yhdessä Michelen kanssa kappaleen "Flashdance... What a Feeling". Molemmat Saskin ja Chaney löysivät esityksen puutteellisena; edeltävä kirjoitti, että "jokin tästä versiosta vaipuu latteaksi", ja Chaney sanoi ettei "se ollut niin huima kuin se olisi voinut olla", vaikka "kohta, jossa Rachelin ja Tinan välille syntyy side oli ihana".
Jenna Ushkowitz (kuvassa) näyttelee Tina Cohen-Changia ohjelmassa Glee.
Käännös suomeksi
Suomen moniääniset

Suomen moniääniset ry on vuonna 1996 perustettu ääniä kuulevien yhdistys. Äänien kuulemisella tarkoitetaan ääntä (puhetta, melua tai musiikkia), jolla ei ole fyysistä, ulkopuolista aiheuttajaa.
Suomen moniääniset on SOSTEn jäsenjärjestö.
Aiheesta muualla

Järjestön sivusto
Thomas Crimble

Thomas Crimble on brittiläinen muusikko.
Crimble oli mukana perustamassa Skin Alley -yhtyettä vuonna 1969. Hän soittaa bassoa ja koskettimia sekä laulaa yhtyeen kahdella ensimmäisellä albumilla Skin Alley (1969) ja To Pagham and Beyond (1970). Syksyllä 1970 Crimble liittyi Hawkwind-yhtyeeseen basistiksi eronneen John Harrisonin tilalle. Crimble oli mukana Hawkwindin kuuluisalla Wightsaaren-keikalla, jossa yhtye soitti konserttialueen ulkopuolella niin sanotulla protestialueella, jossa protestoitiin festivaalien korkeita lipunhintoja. Crimblen yhteistyö Hawkwindin kanssa päättyi keväällä 1971, kun hänet korvasi Dave Anderson.
Vuodesta 1971 vuoteen 1999 Crimble oli yksi Glastonburyn festivaalien pääorganisaattoreista. Crimble oli kiinnostunut festivaalitoiminnasta nähtyään Wightsaaren festivaalit ja tarjoutui mukaan järjestäjäksi vuoden 1971 Glastonburyn festivaaleille ja pysyi mukana lähes 30 vuoden ajan. 1980-luvulla Crimble omisti myös Mountain-studiot Walesissa, jossa lukuisat yhtyeet kävivät levyttämässä.
Vuodesta 2001 eteenpäin Crimble on soittanut Nik Turnerin perustamassa Xhawkwind.com-yhtyeessä, joka tosin joutui piakkoin muuttamaan nimensä SpaceRitual.netiksi. Crimble on soittanut yhtyeessä bassoa, kitaraa ja kosketinsoittimia.
Tiistilän koulu

| Tiistilän koulu |
| --- | --- |
Sijainti:  Tiistilänkuja 4
Rehtori:  Mirja Pirinen
Luokat:  1–9
Oppilaita:  noin 550
Tiistilän koulu on Espoossa sijaitseva noin 550 oppilaan yhtenäiskoulu 1–9 vuosiluokille. Koulu siirtyi tammikuussa 2022 väestötiloihin vanhan rakennuksen purkamista varten. Koulun uudisrakennus valmistuu vuonna 2024 ja se tulee olemaan yksi Suomen suurimpia puukouluja. Koulu on Urhea-verkoston uusi urheiluun painottuva yläkoulu ja ensimmäinen urheiluluokka aloittaa koulussa lukuvuonna 2024–2025.
Talvi-Erkki

Erik (Erkki, Eerikki) Henriksson Turpeinen eli Talvi-Erkki oli suomalainen Kivijärvellä 1800-luvulla elänyt rahanväärentäjä. Hän teki jo 15-vuotiaana kaupunkimatkoillaan varkauksia, ja hänestä kehittyi taitava rahanväärentäjä.
Vuonna 1852 hän jäi ensimmäisen kerran kiinni väärän rahan levittämisestä ja sai 20 raippaparin rangaistuksen. 1850-luvulla Talvi-Erkki tuomittiin useita kertoja väärennyksistä, murroista ja ryöstelystä. Vuonna 1863 hänet tuomittiin sitten elinkautiseen pakkotyöhön Siperiaan, mutta hän onnistui karkaamaan ja palasi kävellen takaisin Suomeen. Talvi-Erkki eli sitten viranomaisia piileskellen Kivijärvellä, ja ollessaan kuolinvuoteellaan hän luovutti kirkkoherra Krankille yhden väärennysmuotin, jolla hän oli valmistanut 1850-luvulla vääriä 25 kopeekan kolikoita. Talvi-Erkin väärennysmuotti on nykyisin Kansallismuseon rahakammion kokoelmissa.
Talvi-Erkki syntyi 1840-luvun alkupuolella Talviaisten talossa Kivijärven Kuivaniemen kylässä viisilapsisen perheen nuorimpana. Kertoman mukaan hän oppi kirjoitustaidon ja vääränrahan tekotaidon Kupari-nimiseltä mieheltä, joka majaili Talviaisten talossa Erkin lapsuus- ja nuoruusvuosina. Väärän rahan valmistamisen hän aloitti 16-vuotiaana, ja pian hän kierteli lähipitäjien taloissa muun muassa Pihtiputaalla ja Viitasaarella tekemässä väärää rahaa. Hän joutui ensimmäisen kerran pidätetyksi, kun eräs talollinen, jolle hän oli tehnyt väärää rahaa, ilmiantoi hänet.
Talvi-Erkki karkotettiin kaksi kertaa Siperiaan, mutta hän onnistui pakenemaan sieltä takaisin Suomeen. Hän joutui kuitenkin piileskelemään viranomaisia. Hän ei enää myöskään tehnyt väärää rahaa, koska rahat olivat Erkin karkotusaikana muuttaneet muotoaan ja tulleet vaikeammin väärennättäviksi. Erkillä ei myöskään enää ollut työssä tarvittua näkökykyä ja käden tarkkuutta. Noin 7–8 vuotta Siperiasta paluunsa jälkeen Talvi-Erkki sairastui syöpään. Hän kuoli noin 60-vuotiaana Kivijärvellä.
Aiheesta muualla

Talvi-Erkki kivijärveläinen rahanväärentäjä, Sisä-Suomi, 9.11.1935, nro 260, s. 5, Kansalliskirjaston digitaaliset aineistot
Talvi-Erkin kätköt. Merkillinen "aarrelöytö" Saarijärvellä, Suomen Kuvalehti, 2.1.1937, nro 1, s. 56, Kansalliskirjaston digitaaliset aineistot
Välimäki, Mari: Väärentäjä, varas ja karkuri – Talvi-Erkin elämä 1800-luvun Suomessa – Lastuja Suomen historiasta blogit.utu.fi.  23.8.2022.
Kotilainen, Sofia: Talviaisten rahapaja: Luku- ja kirjoitustaidon hyödyntäminen rahanväärennöstarkoituksiin 1800-luvulla Ennen ja nyt: Historian tietosanomat 3/2022.
This Note’s for You

| This Note’s for You Neil Young & The Bluenotes |
| --- | --- | --- |

LP-levyn kansikuva.
Studioalbumin tiedot
 Äänitetty : Studio Instrument Rentals Stage 6, Los Angeles   The Omni, Oakland   Redwood Digital,   San Francisco
 Julkaistu: 1988
 Formaatti: LP, C-kasetti, CD
 Tuottaja(t): Neil Young Niko Bolas
 Tyylilaji: rock
 Kesto: 39.07
 Levy-yhtiö: Reprise Records
Neil Youngin muut julkaisut
| Life 1987 | This Note’s for You 1988 | Eldorado (EP) 1989 |
This Note’s for You on kitaristi, laulaja ja lauluntekijä Neil Youngin ja hänen The Bluenotes -yhtyeensä studioalbumi vuodelta 1988. Yhtye luonnehtii musiikkiaan power swingiksi. Levyn on julkaissut Reprise Records. Tuottajina ovat nimen "The Volume Dealers" alla toimineet Young ja Niko Bolas. Bolas on toiminut myös äänittäjänä ja miksaajana.
Levytys

Levytystä on johtanut Elliot Roberts apunaan Ben Keith, Tim Mulligan ja Frank (Pancho) Sampedro. Albumi on äänitetty Record Plantin rekalla ja äänityspaikat ovat olleet Studio Instrument Rentalsin lava 6 Los Angelesissa, The Omni Kalifornian Oaklandissa ja Redwood Digital San Franciscossa. Albumipakkauksen on suunnitellut Glenn Parsons Design. Kannen valokuvan on ottanut Bob Scott.
Kappaleet

Puoli 1
Ten Men Workin' – 6:27
This Note’s for You – 2:04
Coupe de Ville – 4:16
Life in the City – 3:13
Twilight – 5:55
Puoli 2
Married Man – 2:35
Sunny Inside – 2:37
Can't Believe Your Lyin' – 2:56
Hey Hey – 3:02
One Thing – 6:02
Kaikki kappaleet ovat Neil Youngin tekemiä.
Muusikot

Neil Young – kitara ja laulu
Chad Cromwell – rummut
Rick (the bass player) Rosas – basso
Frank (Pancho) Sampedro – kosketinsoittimet
Steve Lawrence – tenorisaksofoni
Ben Keith – alttosaksofoni
Larry Cragg – baritonisaksofoni
Claude Cailliet – vetopasuuna
John Fumo – trumpetti
Tom Bray – trumpetti
Kappaleella "Coupe de Ville" trumpettia soittaa Bray ja kappaleella "Can't Believe Your Lyin'" Fumo. Kappaleella "One Thing" vierailevat rumpali Ralph Molina, basisti George Whitsell ja tamburiinia soittava Steve Onuska.
Tietokantamoottori

Tietokantamoottori on tietokannan käsittelyyn tarkoitettu ohjelmisto, joka hallinnoi tietojen säilömistä sekä toteuttaa rajapinnan tai kommunikaatiomekanismin sovelluksille tietokannan tietojen käyttöön. Tietokantamoottoria usein käytetään rinnakkaisena terminä tietokantapalvelimelle tai tietokannan hallintajärjestelmälle, mutta nämä ovat usein myös eri käsitteitä.
Tietokantojen hallintajärjestelmät (engl. database management system, DBMS) voi käsittää useita erillisiä ohjelmia ja ne voivat olla korkeamman tason hallinnointisovelluksia, jotka ottavat yhteyden tietokantamoottoriin.
Osa tietokantamoottoreista ovat nk. sulautettuja moottoreita, jotka on tarkoitettu liitettäväksi suoraan osaksi jotain muuta ohjelmaa ja näihin ei välttämättä ole tarjolla ulkoisia liityntöjä tai ne ovat valinnaisia.
Tietokantamoottoreita

| Nimi | Lisenssi | Transaktiotuki |
| --- | --- | --- |
| Aria | GPL | Ei |
| Falcon | GPL | Kyllä |
| InnoDB | GPL | Kyllä |
| MyISAM | GPL | Ei |
| InfiniDB | CPL | Ei |
| TokuDB | GPL | Kyllä |
| WiredTiger | GPL | Kyllä |
| XtraDB | GPL | Kyllä |
| RocksDB | BSD | Kyllä |
Lisäksi on tyyppejä kuten sulautettu tietokanta ja muistitietokanta (in-memory database).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Database engine
Käännös suomeksi
Talventörröttäjät (albumi)

| Talventörröttäjät Ella ja Aleksi |
| --- | --- | --- |

Studioalbumin tiedot
 Julkaistu: 3. marraskuuta 2008
 Tyylilaji: lastenlaulu
 Kesto: 41.48
 Levy-yhtiö: Warner Music Finland
Listasijoitukset
  Suomen virallinen lista: 28.
Ellan ja Aleksin muut julkaisut
| Kolme muskettisopulia 2005 | Talventörröttäjät 2008 | Takapihan tavikset 2009 |
Talventörröttäjät on lapsiduo Ellan ja Aleksin kolmas albumi, joka julkaistiin 3. marraskuuta 2008. Talventörröttäjät-albumilla esiintyvät eri lapset kuin kahdella edellisellä albumilla.
Albumi ylsi Suomen virallisen listan sijalle 28.
Kappaleet

Talvihomma – 0.56
Talventörröttäjät – 2.49
Pieni lumihiutale – 3.17
Yöjuna Rovaniemelle – 3.04
Ripa-rotta – 2.59
Hämärän hyssy – 3.23
Pilkkimään – 2.37
Kakkaa lumella – 3.07
Huhuu, kuka puhuu – 2.49
Kuljettaja Kukkonen – 2.52
Missä on lepakot talvella? – 3.08
Ei haittaa – 3.32
Lumilaulu – 3.11
Suruvaippa – 4.04